Chcel by som vás upozorniť, že poznámky o výskyte medveďov nie sú vhodné pre OpenStreetMap a budú vymazané. OpenStreetMap je otvorená databáza zameraná na geografické dáta, ktoré majú dlhodobý význam a prínos pre používateľov. Dáta o momentálnom výskyte medveďov sú príliš dynamické a časovo obmedzené a nepatria do OpenStreetMap. Funkcia vytvorenia poznámky je určená na informovanie prispievateľov do OpenStreetMap o chybe v mape (napr. chýbajúci obchod, reštaurácia alebo nesprávne číslo domu).